
ΠΡΟΕΔΡΙΚΑ ΔΙΑΤΑΓΜΑΤΑ 

339. Τρόπος διενέργειας διαγωνισμού για την πλήρωση κενών θέ¬ 

σεων Βοηθών Δικαστικών Συμβούλων Β' Τάςεως στο Δικα¬ 
στικό Σώμα Ενόπλων Δυνάμεων» . 1 

340. Τροποποίηση των διατάξεων των άρθρων 5, 6 και 15 παρ. 2 

του καταστατικού του Ταμείου Προνοίας Δικηγόρων Χίου 2 

341. Ίδρυση Εργαστηρίου Βιοφαρμακευτικής - Φαρμακοκινητικής 
στο Τμήμα Φαρμακευτικής του Πανεπιστημίου Αθηνών. . 3 

ΑΠΟΦΑΣΕΙΣ 

Υποχρεωτικές τοποθετήσεις επί των καταθέσεων στις τράπεζες. 4 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 339 
Τρόπος διενέργειας διαγωνισμού για την πλήρωση κενών θέσεων Βοη¬ 
θών Δικαστικών Συμβούλων Β' Τάξεως στο Δικαστικό Σώμα Ενό¬ 
πλων Δυνάμεων». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Το άρθρο 6 παρ. 4 του Ν. 1911/90 «Εισαγωγή γυναικών στις 
®»ώτατες στρατιωτικές σχολές, ρύθμιση στρατολογικών θεμάτων και 
άλλες διατάξεις» (ΦΕΚ 166 τ.Α'). 

... β· Τη με αριθμό 322/1991 γνωμοδότηση του Συμβουλίου της Επι- 
*Ρ«τείας, μετά από πρόταση του Υπουργού Εθνικής Αμύνης, αποφασί¬ 
ζουμε: 


ΚΕΦΑΛΑΙΟ Α' 

Υποψήφιοι - Προσόντα - Κωλύματα - Δικαιολογητικά 
Άρθρο 1 
Υποψήφιοι 

Οι κενές οργανικές θέσεις Βοηθών Δικαστικών Συμβούλων Β' Τά- 
ο^ο Δικαστικό Σώμα Ενόπλων Δυνάμεων πληρούνται με απ' ευ- 
7*4 Χι *τάταξη, μετά από διαγωνισμό, στον οποίο μπορούν να λάβουν 
Ρερος: 

®· δικηγόροι. 

β· Δικαστικοί Γ ραμματείς του Δικαστικού Σώματος Ενόπλων Δυνά- 
μέχρι χο βαθμό του Υπολοχαγού, που έχουν συμπληρώσει δύο 
7"? ν , ιο< τουλάχιστον ευδόκιμης υπηρεσίας Δικαστικού Γραμματέα μετά 
ΙΛηψη πτυχίου νομικού τμήματος Πανεπιστημίου ή ένα χρόνο μετά τη 
ΙτΊ του ως άνω πτυχίου, εφόσον έχουν τριετή τουλάχιστον ευδόκιμη 
^Ρεσία Δικαστικού Γραμματέα. 


Άρθρο 2 
Προσόντα 

Οι υποψήφιοι πρέπει να έχουν επίσης τα παρακάτω προσόντα: 

α. Να είναι Έλληνες το γένος και να έχουν .την Ελληνική Ιθαγένεια. 

β. Να μην έχουν συμπληρώσει το τριακοστό (30) έτος της ηλικίας 
τους οι δικηγόροι και το τριακοστό πέμπτο (35) έτος οι Δικαστικοί 
Γραμματείς. 

γ. Να έχουν το ήθος και το χαρακτήρα που αρμόζει σε δικαστικό λει¬ 
τουργό. Για το ήθος και το χαρακτήρα του υποψηφίου αποφαίνεται με 
αιτιολογημένη απόφασή του, μετά από αίτηση του ενδιαφερομένου: 

(1) Το δικαστικό συμβούλιο του Πρωτοδικείου του τόπου της κατοι¬ 
κίας του, που συγκροτείται κατά τις διατάξεις του Οργανισμού των δι¬ 
καστηρίων, εάν είναι δικηγόρος. 

(2) Το δικαστικό συμβούλιο του δικαστηρίου στο οποίο υπηρετεί ο 
στρατιωτικός Δικαστικός· Γραμματέας ή στην περιφέρεια του οποίου 
υπάγεται εκείνος που δεν υπηρετεί σ’ αυτό. 

Σε περίπτωση που η απόφαση δεν είναι θετική ή ομόφωνη, το θέμα 
του ήθους των συγκεκριμένων υποψηφίων παραπέμπεται από τα παρα¬ 
πάνω συμβούλια υποχρεωτικά στην ολομέλεια του οικείου Πρωτοδι¬ 
κείου ή στο Αναθεωρητικό Δικαστήριο, που αποφασίζει σε συμβούλιο, 
αντίστοιχα. 

(3) Οι εκ δικηγόρων άνδρες υποψήφιοι πρέπει να έχουν εκπληρώσει 
τις στρατιωτικές τους υποχρεώσεις. 

Άρθρο 3 

Κωλύματα 

1. Δεν μπορεί να λάβει μέρος στο διαγωνισμό, ούτε να διοριστεί: 

α. Εκείνος που στερήθηκε τα πολιτικά του δικαιώματα με αμετά- 
κλητη καταδίκη και μετά τη λήξη του χρόνου της στερήσεως. 

β. Εκείνος που καταδικάστηκε αμετάκλητα σε ποινή στερητική της 
ελευθερίας μεγαλύτερη από τρεις μήνες για έγκλημα εκ δόλου. 

γ. Εκείνος που καταδικάστηκε αμετάκλητα σε οποιάδήποτε ποινή, 
για κλοπή (άρθρα 372, 373 Π.Κ.), απάτη (άρθρο 386 Π.Κ.), υπεξαί¬ 
ρεση κοινή ή στην υπηρεσία (άρθρα 375, 258 Π.Κ.), εκβίαση (άρθρο 
385 Π.Κ.), πλαστογραφία (άρθρο 216 Π.Κ.), πλαστογραφία πιστοποι¬ 
ητικών (άρθρο 217 Π.Κ.), πλαστογραφία και κατάχρηση ενσήμων (άρ¬ 
θρο 218 Π.Κ.), ψευδή βεβαίωση και νόθευση (άρθρο 242 Π.Κ.), ψευ¬ 
δορκία και ψευδή ανώμοτη κατάθεση (άρθρα 224, 225 Π.Κ.), παρα- 
πλάνηση σε ψευδορκία (άρθρο 228 Π.Κ.), ψευδή καταμήνυση (άρθρο 
229 Π.Κ.), απιστία δικηγόρου (άρθρου 233 Π.Κ.), απιστία περί την 
υπηρεσία (άρθρο 256 Π.Κ.), δωροδοκία (άρθρα 235, 236, 237 Π.Κ.), 
καταπίεση (άρθρο 244 Π.Κ.), παράβαση καθήκοντος (άρθρο 259 
Π.Κ.), συκοφαντική δυσφήμηση (άρθρο 363 Π.Κ.), υφαρπαγή ψευδούς 
βεβαιώσεως (άρθρο 220 Π.Κ.), υπεξαγωγή εγγράφου (άρθρο 222 
Π.Κ.), παραβίαση υπηρεσιακού απορρήτου (άρθρο 252 Π.Κ.), 
έγκλημα κατά της γενετήσιας ελευθερίας και έγκλημα οικονομικής 
εκμετάλλευσης της γενετήσιας ζωής (άρθρα 337, 341 έως 353 Π.Κ.), 
για παράβαση της νομοθεσίας περί ναρκωτικών, λαθρεμπορίου, τυχε- 

ρών παιχνιδιών. εκδόσεως ακαλύπτου επιταγής, καθώς και για ανυπο¬ 
ταξία, λιποταξία, προσβολή της σημαίας ή του στρατού (άρθρο 74 
ΣΠΚ), δυσφήμιση ανώτερου (άρθρο 78 ΣΠΚ), κλοπή, υπεξαίρεση στρα¬ 
τιωτικών πραγμάτων και πλαστογραφία (άρθρο 115 ΣΠΚ). 

δ. Εκείνος που έχει τεθεί υπό απαγόρευση ή δικαστική αντίληψη. 

ε. Εκείνος που έχει παυθείς μετά από δικαστική απόφαση, από θέση 
δικαστικού λειτουργού, δημοσίου υπαλλήλου ή υπαλλήλου νομικού προ¬ 
σώπου δημοσίου δικαίου, λόγω ποινικής καταδίκης. 

στ. Εκείνος που έχει απολυθεί από θέση δικαστικού λειτουργού, δη¬ 
μοσίου υπαλλήλου ή υπαλλήλου νομικού προσώπου δημοσίου δικαίου ή 
από θέση δικηγόρου ή συμβολαιογράφου, με αμετάκλητη απόφαση του 
οικείου δικαστηρίου ή του αρμοδίου συμβουλίου για πειθαρχικούς λό¬ 
γους ή για ανεπάρκεια. 

ζ. Εκείνος που έχει παραπεμφθεϊ για κακούργημα ή πλημμέλημα 
από εκείνα που αναφέρονται στην παράγραφο 1γ αυτού του άρθρου, κα¬ 
θώς και εκείνος που έχει καταδικασθεί με οριστική απλώς απόφαση για 
ένα απ’ αυτά τα εγκλήματα. Το κώλυμα αυτό ισχύει μέχρις ότου εκδο- 
θεί αμετάκλητο απαλλακτικό βούλευμα ή αμετάκλητη αθωωτική από¬ 
φαση. 

η. Εκείνος που δεν είναι υγιής σωματικά ή ψυχικά. Η εξέταση της 
υγείας των υποψηφίων γίνεται με τη διαδικασία του άρθρου 8 του παρό¬ 
ντος. 

2. Η παραγραφή κακουργήματος ή πλημμελήματος από εκείνα που 
αναφέρονται παραπάνω, δεν αίρει το κώλυμα, εφόσον έχει διαταχθεί η 
παραπομπή του υποψηφίου με οριστικό βούλευμα. Επίσης δεν αίρουν το 
κώλυμα η αποκατάσταση, η χάρη και η αναστολή εκτελέσεως της ποι¬ 
νής, έστω και αν πέρασε ο χρόνος της αναστολής. 

3. Η παραγραφή της ποινής, που έχει επιβληθεί με την καταδικα- 
στική απόφαση ή η άρση των συνεπειών της αποφάσεως δεν αίρει το κώ¬ 
λυμα. 


Άρθρο 4 

Χρόνος συνδρομής προσόντων και ελλείψεως κωλυμάτων 

1. Τα απαιτούμενα προσόντα για το διορισμό πρέπει να συντρέχουν 
κατά το χρόνο της ενάρξεως του διαγωνισμού και κατά το χρόνο του 
διορισμού. Μόνο το προσόν της ηλικίας αρκεί να υπάρχει κατά το χρόνο 
ενάρξεως του διαγωνισμού. 

2. Τα κωλύματα πρέπει να μην υπάρχουν κατά το χρόνο του διαγω¬ 
νισμού και κατά το χρόνο του διορισμού. 

Άρθρο 5 
Δικαιολογητικά 

1. Όσοι έχουν τα νόμιμα προσόντα και επιθυμούν να λάβουν μέρος 
στο διαγωνισμό οφείλουν να υποβάλουν αίτηση, επισυνάπτοντας, με 
ποινή αποκλεισμού, τα παρακάτω δικαιολογητικά: 

α. Οι δικηγόροι: 

(1) Πιστοποιητικό του αρμοδίου Δημάρχου ή Προέδρου της Κοινότη¬ 
τας, με επικολλημένη φωτογραφία τους, θεωρημένη από την αρχή εκ¬ 
δόσεως, από το οποίο να προκύπτει η ηλικία τους, ότι είναι Έλληνες το 
γένος και ότι έχουν την Ελληνική Ιθαγένεια. 

(2) Βεβαίωση του οικείου Δικηγορικού Συλλόγου ότι είναι γραμμένοι 
στα μητρώα του και ασκούν το λειτούργημα του δικηγόρου. 

(3) Πλήρες αντίγραφο Ποινικού Μητρώου. 

(4) Υπεύθυνη δήλωση του Ν. 1599/86 στην οποία θα αναφέρεται αν 
εκκρεμεί ή όχι σε βάρος τους ποινική δίωξη, για κάποιο από τα εγκλή¬ 
ματα του άρθρου 3 του παρόντος. 

(5) Πιστοποιητικά των Εισαγγελέων Πρωτοδικών και Εφετών των 
τόπων γεννήσεως και μονίμου κατοικίας, από τα οποία να προκύπτει ότι 
δεν εκκρεμεί σε βάρος τους ποινική δίωξη για κάποιο από τα εγκλήματα 
του άρθρου 3. 

(6) Πιστοποιητικό του αρμοδίου Στρατολογικού Γραφείου, από το 
οποίο να προκύπτει ότι οι εκ τούτων άνδρες έχουν εκπληρώσει τις στρα¬ 
τιωτικές τους υποχρεώσεις. 

(7) Την απόφαση για το ήθος και το χαρακτήρα που προβλέπεται 
από την παρ. γ του άρθρου 2 του παρόντος. 

β. Οι Δικαστικοί Γραμματείς: 

(1) Τα δικαιολογητικά της παραγρ. 1α(1). (3). (4). (5) και (7) του 
παρόντος άρθρου. 

(2) Αντίγραφο του πτυχίου ή πιστοποιητικό του οικείου Πανεπιστη¬ 
μίου, από το οποίο προκύπτει η λήψη αυτού. 


(3) Πιστοποιητικό από το οποίο να προκύπτει ο συνολικός χρόνητ 

υπηρεσίας τους ως Δικαστικών Γραμματέων. ^ 

(4) Πλήρες Αντίγραφο Φύλλου Μητρώου, το οποίο, μετά από αίτησή 
τους, η Υπηρεσία τους υποβάλλει απ’ ευθείας στο Υπουργείο Εθνική!! 
Άμυνας/Γενίκό Επιτελείο Εθνικής Άμυνας/Δ/νση Προσωπικού χώ 
Διοικητικής Μέριμνας (ΥΕΘΑ/ΓΕΕΘΑ/ΔΠΡΣ & ΔΜ). 

2. Όσοι από τους υποψηφίους διανύουν το 30ό ή 35ο έτος της η^ 
κϊας τους, αντίστοιχα, υποχρεούνται να υποβάλουν (αντίγραφο ληξκχρνι. 
κής πράξεως γεννήσεως. 

3. Τα δικαιολογητικά πρέπει να είναι πλήρη, κανονικά συντεταγμένα 
και νομίμως χαρτοσημασμένα, άλλως απορρίπτονται ως άκυρα. Αυτί 
που αναφέρονται στις παραγράφους 1α(3), (5) και (7) του παρόντος «ρΐ 
θρου πρέπει να έχουν εκδοθεί μέσα στο τελευταίο τρίμηνο πριν από την 
ημερομηνία υποβολής τους. 

4. Τα παραπάνω δικαιολογητικά πρέπει να έχουν περιέλθει στο Υβ. 
ΘΑ/ΓΕΕΘΑ/ΔΠΡΣ & ΔΜ, με ποινή αποκλεισμού, είκοσι τουλάχιστον 
ημέρες πριν από την έναρξη του διαγωνισμού. 

5. Κατ’ εξαίρεση η βεβαίωση της παραγράφου γ του άρθρου 2 απο- 
στέλλεται στην παραπάνω Υπηρεσία από το οικείο Συμβούλιο ή Δικα¬ 
στήριο, ενώ τα δικαιολογητικά των παραγράφων 1α(3) και (5) υποβάλ¬ 
λονται μετά το διαγωνισμό και μόνο από αυτούς που θα κληθούν γυ* 
διορισμό. 


ΚΕΦΑΛΑΙΟ Β’ 


Προκήρυξη - Διενέργεια Διαγωνισμού 
Άρθρο 6 

Προκήρυξη Διαγωνισμού 

1. Ο διαγωνισμός προκηρύσσεται με εγκύκλιο του Υπουργού Εθνι¬ 
κής Αμύνης, που περιλαμβάνει: 

α. Τον αριθμό των κενών θέσεων που θα πληρωθούν. 

β. Τα προσόντα των υποψηφίων. 

γ. Τα απαιτούμενα δικαιολογητικά και την προθεσμία υποβολή; 
τους. 

δ. Τα εξεταστέα μαθήματα. 

ε. Την ημερομηνία και τον τόπο διεξαγωγής του διαγωνισμού. 

στ. Κάθε άλλη αναγκαία λεπτομέρεια. 

2. Περίληψη της παραπάνω εγκυκλίου δημοσιεύεται σε δύο ημερή¬ 
σιες εφημερίδες της Αθήνας και της Θεσσαλονίκης, με μέριμνα του ΥΕ¬ 
ΘΑ/ΓΕΕΘΑ/ΔΠΡΣ & ΔΜ. 

3. Οι Μονάδες ή Υπηρεσίες στις οποίες υπηρετούν οι Δικαστικοί 
Γραμματείς χορηγούν σ’ αυτούς Φύλλο Πορείας ή Φύλλο Μεταβάσεως, 
για τη συμμετοχή τους στο διαγωνισμό. 


Άρθρο 7 

Έλεγχος δικαιολογητικών 

1. Με διαταγή του Υπουργού Εθνικής Αμύνης συγκροτείται επι¬ 
τροπή από τρεις ανωτέρους αξιωματικούς, η οποία προβαίνει στοι 
έλεγχο των δικαιολογητικών. Το ένα τουλάχιστον από τα μέλη της επυ 
τροπής πρέπει να είναι Δικαστικός Σύμβουλος Α' ή Β’ Τάξεως. 

Καθήκοντα Προέδρου της επιτροπής ασκεί το ανώτερο ή αρχαιότερε 
μέλος. Ως Γραμματέας της επιτροπής ορίζεται κατώτερος αξιωματικός 
Δικαστικός Γραμματέας. 

2. Η επιτροπή ελέγχει τα δικαιολογητικά των υποψηφίων και απο¬ 
φασίζει κατά πλειοψηφία για την αποδοχή ή την απόρριψη αυτών, συ 
ντάσσοντας χωριστούς πίνακες. Η απόφαση για απόρριψη δικαιολογη 
τικών πρέπει να είναι αιτιολογημένη. 

3. Ο Πρόεδρος της επιτροπής υποβάλλει και τους δύο πίνακες στσι 
Υπουργό Εθνικής Αμύνης δια του ΓΕΕΘΑ/ΔΠΡΣ & ΔΜ, προς κύ¬ 
ρωση. 


Άρθρο 8 

Υγειονομική εξέταση υποψηφίων 

1. Οι υποψήφιοι που έχουν τα νόμιμα προσόντα για τη συμμετοΧ 1 
τους στο διαγωνισμό, σύμφωνα με την απόφαση της παραπάνω επιτρ®· 
πής, παραπέμπονται με διαταγή του Υπουργού Εθνικής Αμύνης ** 
πιον της Ανωτάτης Στρατιωτικής Υγειονομικής Επιτροπής (Α" 1 Γ 
για την εξέταση της σωματικής ικανότητας των στρατιωτικών Ο 
ταγμα, με την επιφύλαξη της επομένης παραγράφου. 

2. Οι υποψήφιοι πρέπει να έχουν οπτική οξύτητα δέκα επτά δέκατα 
βι 0 τους δύο οφθαλμούς αθροιστικά, μετά από διόρθωση με κλασσικά 

γυαλιά σφαιρικά μεν όχι μεγαλύτερη των πέντε διοπτριών, κυλινδρικά 
8ι όχι μεγαλύτερη των τριών διοπτρών. Κατά τον υπολογισμό λαμβά- 
νεται υπόψη το αριθμητικό άθροισμα των φακών (σφαίρα συν κύλιν¬ 
δρος), οποίο δεν μπορεί να είναι μεγαλύτερο από τον αριθμό πέντε. Η 
οπτική οξύτητα που υπάρχει χωρίς διόρθωση δεν λαμβάνεται υπόψη. 

3. Οι υποψήφιοι που δεν παρουσιάζονται εγκαίρως για εξέταση απο¬ 
κλείονται από το διαγωνισμό. 

4. Η ΑΣΤΕ υποβάλλει στο ΥΕΘΑ/ΓΕΕΘΑ/ΔΠΡΣ & ΔΜ ονομαστι- 
χές καταστάσεις ικανών και ανικάνων. 

5. Με διαταγή του Υπουργού Εθνικής Αμύνης καλούνται όσοι κρίθη- 
χαν ικανοί να λάβουν μέρος στον διαγωνισμό. 

6. Οι υποψήφιοι που είναι εν ενεργεία Δικαστικοί Γραμματείς δεν 
υποβάλλονται σε υγειονομική εξέταση. 

Άρθρο 9 

Εξεταστέα μαθήματα 

1. Οι υποψήφιοι εξετάζονται εγγράφως και προφορικώς στα παρα¬ 
κάτω μαθήματα: 

α. Ποινικό Δίκαιο. 

β. Ποινική Δικονομία. 

γ. Στρατιωτικό Ποινικό Δίκαιο (Ουσιαστικό - Δικονομικό - κανονισμό 
στρατιωτικών δικαστηρίων). 

δ. Συνταγματικό Δίκαιο. 

ε. Γενικές αρχές αστικού δικαίου. 

2. Ο κατά μάθημα συντελεστής ορίζεται, αντίστοιχα, σε α) 10, β) 10. 
γ) 10, 6) 8, ε) 8. 

3. Η ανάπτυξη των θεμάτων κατά τή γραπτή εξέταση γίνεται είτε με 
την υπαγωγή των πραγματικών περιστατικών στον προσήκοντα κα¬ 
νόνα δικαίου, υπό τύπο δικαστικής αποφάσεως ή βουλεύματος, είτε με 
τη μορφή εκθέσεως. 

4. Η βαθμολογική κλίμακα ορίζεται από μηδέν (0) έως είκοσι (20). 

5. Ως βάση για κάθε μάθημα ορίζεται ο βαθμός δέκα ("ΐ0). πλην των 
υπό στοιχ. δ' και ε' της παραγρ. 1 μαθημάτων, για τα οποία ως βάση 
ορίζεται ο βαθμός οκτώ (8). 

6. Υποψήφιος που έλαβε βαθμό μικρότερο από τη βάση σε οποιοδή- 
ποτε μάθημα, είτε στη γραπτή, είτε στην προφορική εξέταση, θεωρείται 
ως αποτυχών. 

Άρθρο 10 

Επιτροπή διενέργειας του διαγωνισμού 

1. Η επιτροπή διενέργειας του διαγωνισμού αποτελείται από τον 
Πρόεδρο του Αναθεωρητικού Δικαστηρίου, ως Πρόεδρο, του Επίτροπο 
του αυτού Δικαστηρίου και τους τρεις αρχαιότερους μονίμους σε ενέρ¬ 
γεια Αναθεωρητές, ως τακτικά μέλη. Η επιτροπή συγκροτείται με δια¬ 
υγή του Υπουργού Εθνικής Αμύνης και έχει τις αρμοδιότητες που κα¬ 
θορίζονται από το διάταγμα αυτό. Με την ίδια διαταγή ορίζονται τέσσε¬ 
ρις Αναθεωρητές, κατά σειρά αρχαιότητας, ως αναπληρωματικά μέλη 

.και ένας Δικαστικός Γραμματέας, ως Γραμματέας της επιτροπής. Επί- 
,°ης τίθεται στη διάθεση του Προέδρου της επιτροπής αριθμός Δικαστι¬ 
κών Συμβούλων για να χρησιμοποιηθούν ως επιτηρητές, αν απαιτηθεί. 

2. Τον Πρόεδρο της επιτροπής απόντα ή κωλυόμενο αναπληρώνει το 
ανώτερο ή αρχαιότερο από τα τακτικά μέλη. Τα αναπληρωματικά μέλη 
καλούνται κατά σειρά αρχαιότητας. 

3. Η παραπάνω επιτροπή καταρτίζει και γνωστοποιεί το πρόγραμμα 
διενέργειας του διαγωνισμού. 

4. Οι διαγωνιζάμενοι υποχρεούυται να ευρίσκονται στο χώρο του δια¬ 
γωνισμού κατά την καθορισμένη από το πρόγραμμα ημέρα και ώρα. 
1 ποψήφιος που προσέρχεται μετά την εκφώνηση του θέματος αποκλείε- 
το “ απ ό την εξέταση του μαθήματος αυτού. Ο αποκλεισμός βεβαιώνεται 

πρακτικό της επιτροπής διαγωνισμού. Η διενέργεια συμπληρωματι¬ 
κού ή μεμονωμένου διαγωνισμού για οποιοδήποτε λόγο δεν επιτρέπε¬ 
ται. 

3· Η λεπτομερής εξέταση και βαθμολογία σε κάθε μάθημα γίνεται 
ω< » ακολούθως: 

α · Λίγο πριν από την έναρξη της εξετάσεως κάθε μαθήματος η επι- 
τ Ρ°πή καταρτίζει δύο θέματα, που μπορούν να περιλαμβάνουν περισσό- 
τί Ρα του ενός ζητήματα, τα οποία ο Πρόεδρος υπαγορεύει ή παραδίδει 
φωτοτυπημένα στους διαγωνιζόμενους. 


β. Η ανάπτυξη των θεμάτων γίνεται με στυλό διάρκειας κυανού χρώ¬ 
ματος, σε σφραγισμένο χαρτί που χορηγείται από την επιτροπή. Η υπο¬ 
γραφή του γραπτού και κάθε άλλο χαρακτηριστικό σημείο που θα μπο¬ 
ρούσε, κατά την κρίση της επιτροπής, να φανερώσει την ταυτότητα του 
υποψηφίου, συνεπάγεται το μηδενισμό αυτού, που βεβαιώνεται με πρα¬ 
κτικό της επιτροπής του διαγωνισμού. Το χαρτί του διαγωνισμού φέρει, 
στο επάνω αριστερό τμήμα, αδιαφανές ορθογώνιο επικάλυμμα, κάτω 
από το οποίο οι διαγωνιζάμενοι αναγράφουν το ονοματεπώνυμό τους. Η 
επικόλληση του επικαλύμματος γίνεται ενώπιον της επιτροπής, κατά 
την παράδοση του γραπτού, μετά από έλεγχο των στοιχείων ταυτότη¬ 
τας του διαγωνιζόμενου. 

γ. Η γραπτή εξέταση δεν πρέπει να υπερβαίνει το χρονικό διάστημα 
των τεσσάρων (4) ωρών από την παράδοση των θεμάτων. Κατά την 
εξέταση αυτή επιτρέπεται η χρήση νομικών κωδίκων χωρίς σχόλια. 

δ. Τα γραπτά, μετά τη συλλογή και ανάμιξή τους, αριθμούνται από 
τον Πρόεδρο της επιτροπής κατ’ αύξοντα αριθμό, μονογράφονται από 
τον ίδιο και τα μέλη της επιτροπής και αμέσως μετά βαθμολογούνται. 

ε. Κάθε μέλος της επιτροπής, με πρώτο το νεότερο, ελέγχει τα γρα¬ 
πτά και αναγράφει τη βαθμολογία σε ιδιαίτερη αριθμημένη κατάσταση, 
έναντι του αριθμού που αντιστοιχεί στον αύξοντα αριθμό του γραπτού. Η 
βαθμολογία με κλασματικούς αριθμούς δεν επιτρέπεται. 

στ. Μετά το πέρας της κατά γραπτό βαθμολογίας η επιτροπή προ¬ 
βαίνει σε συντονισμό, έτσι ώστε η βαθμολογία κάθε μέλους να μη διαφέ¬ 
ρει της βαθμολογίας του Προέδρου περισσότερο από δύο βαθμούς. 

ζ. Στη συνέχεια συντάσσεται συγκεντρωτικός πίνακας στον οποίο, 
απέναντι από κάθε αριθμό αναγράφεται η επί του αντιστοίχου γραπτού 
βαθμολογία του Προέδρου και των μελών της επιτροπής. Ο μέσος όρος 
των βαθμών αυτών πολλαπλασιάζεται με το συντελεστή του μαθήματος 
και το γινόμενο αποτελεί τον τελικό βαθμό κάθε μαθήματος. Ο πίνακας 
υπογράφεται από τον Πρόεδρο και τα μέλη της επιτροπής. 

η. Ο, ως άνω, τελικός βαθμός αναγράφεται σε κάθε γραπτό με κόκ¬ 
κινο μελάνι, ολογράφως και αριθμητικούς, παραπλεύρως δε αυτής μο- 
νογράφουν όλα τα μέλη της επιτροπής. Ακολούθως η επιτροπή προβαί¬ 
νει στην αποκάλυψη των ονομάτων των διαγωνισθέντων και στη σύ¬ 
νταξη ιδιαιτέρων πινάκων, ενός για τους επιτυχόντες κατά σειρά επιτυ¬ 
χίας και ενός για τους αποτυχόντες, οι οποίοι, αφού υπογράφουν από 
τον Πρόεδρο και τα μέλη της επιτροπής, γνωστοποιούνται στους διαγω- 
νιζόμενους. 

θ. Οι υποψήφιοι που έλαβαν βαθμό μικρότερο από τη βαθμολογική 
βάση του μαθήματος θεωρούνται ως αποτυχόντες στο διαγωνισμό και 
αποκλείονται από τις παραπέρα εξετάσεις. 

ι. Μετά την ολοκλήρωση της παραπάνω διαδικασίας σε όλα τα μαθή¬ 
ματα, η επιτροπή αθροίζει τον τελικό βαθμό των επιτυχόντων σε όλα τα 
μαθήματα, διαιρεί το άθροισμα δια του αριθμού πέντε (5) και εξάγει την 
τελική βαθμολογία της γραπτής εξετάσεως, την οποία και γνωστοποιεί 
στους διαγωνιζόμενους με πίνακα που υπογράφεται από τον Πρόεδρο 
και τα μέλη της επιτροπής. 

Άρθρο 11 
Προφορική εξέταση 

1. Οι υποψήφιοι που πέτυχαν στη γραπτή εξέταση καλούνται να λά¬ 
βουν μέρος στην προφορική εξέταση ενώπιον της επιτροπής του άρθρου 
10, η οποία και καταρτίζει το πρόγραμμα της εξετάσεως. 

2. Κατά την προφορική εξέταση, που γίνεται με ελεύθερη ανάπτυξη 
των θεμάτων, επιδιώκεται η διάγνωση της νομικής μορφώσεως των 
υποψηφίων και της ικανότητάς τους στο χειρισμό του λόγου. 

3. Τα μέλη της επιτροπής βαθμολογούν ιδιαιτέρως κάθε υποψήφιο, 
μετά το πέρας δε της εξετάσεως σε κάθε μάθημα γίνεται συντονισμός 
της βαθμολογίας, εξάγεται ο τελικός βαθμός του μαθήματος και συ- 
ντάσσονται πίνακες επιτυχόντων και αποτυχόντων που γνωστοποιού¬ 
νται στους διαγωνιζόμενους. 

4. Μετά το πέρας της κατά μάθημα προφορικής εξετάσεως ευρίσκε- 
ται ο μέσος όρος των τελικών βαθμών όλων των μαθημάτων και εξάγε¬ 
ται η τελική βαθμολογία της προφορικής εξετάσεως. 

5. Η διαδικασία βαθμολόγησης, συντονισμού, εξαγωγής και γνω¬ 
στοποίησης της τελικής βαθμολογίας της προφορικής εξετάσεως, γίνε¬ 
ται όπως και στη γραπτή εξέταση. 

Άρθρο 12 

Εξαγωγή των τελικών αποτελεσμάτων 

1. 0 τελικός βαθμός κάθε υποψηφίου ευρίσκεται μετά από διπλασια¬ 
σμό της τελικής βαθμολογίας της γραπτής εξετάσεως, πρόσθεση της 
αντίστοιχης βαθμολογίας της προφορικής εξετάσεως και διαίρεση του 
αθροίσματος δια του αριθμού τρία (3). Το πηλίκο της διαιρέσεως αποτε¬ 
λεί το βαθμό της γενικής σειράς επιτυχίας. 

2. Στη συνέχεια η επιτροπή συντάσσει τελικό πίνακα επιτυχόντων, 
κατά σειρά επιτυχίας, τον οποίο κοινοποιεί με τοιχοκόλληση στο Αναθε¬ 
ωρητικό Δικαστήριο. 

3. Σε περίπτωση που δύο ή περισσότεροι υποψήφιοι επιτύχουν τον 
ίδιο βαθμό γενικής σειράς επιτυχίας, η μεταξύ ιούς σειρά καθορίζεται 
με βάση το μεγαλύτερο βαθμό στα μαθήματα του άρθρου 9 και με τη 
σειρά αναγράφονται σ’ αυτό. Εάν σε όλα τα μαθήματα έχουν τον ίδιο 
βαθμό γίνεται κλήρωση παρουσία των υποψηφίων και συντάσσεται σχε¬ 
τικό πρακτικό που υπογράφεται από τα μέλη της επιτροπής και τους εν¬ 
διαφερομένους υποψηφίους. 

4. Ο Πρόεδρος της επιτροπής μέσα σε πέντε ημέρες από το πέρας του 
διαγωνισμού υποβάλλει στον Υπουργό Εθνικής Αμύνης, δια του ΓΕΕ- 
ΘΑ/ΔΠΡΣ & ΔΜ, όλους τους πίνακες επιτυχόντων και αποτυχόντων, 
μερικούς και τελικούς, τα γραπτά των διαγωνισθέντων και έκθεση επί 
της εν γένει διαδικασίας του διαγωνισμού, προς κύρωση. 

5. Τα γραπτά των υποψηφίων του διαγωνισμού καταστρέφονται 
μετά δύο έτη. 

ΚΕΦΑΛΑΙΟ Γ' 

Διορισμός - Κατάταξη επιτυχόντων 
Άρθρο 13 

1. Ο διορισμός γίνεται με Προεδρικό Διάταγμα που εκδίδεται με πρό¬ 
ταση του Υπουργού Εθνικής Αμύνης και δημοσιεύεται περιληπτικά 
στην Εφημερίδα της Κυβερνήσεως. Το διάταγμα κοινοποιείται με εγκύ¬ 
κλιο διαταγή του Υπουργού Εθνικής Αμύνης, με την οποία ορίζεται 
προθεσμία μέχρι τριάντα ημέρες από την επίδοσή της για την εμφάνιση, 
ορκομωσία και ανάληψη καθηκόντων από το διοριζόμενο. 

2. Η κατάταξη επιτυχόντων πέρα από τον αριθμό εισακτέων που κα¬ 
θορίστηκε με την εγκύκλιο του διαγωνισμού, καθώς και η τροποποίηση 
του αριθμού των εισακτέων μετά την έναρξη του διαγωνισμού δεν επι¬ 
τρέπεται. 

Άρθρο 14 

Αποδοχή - Ανάκληση διορισμού 

1. Η αποδοχή του διορισμού δηλώνεται με την ορκομωσία. 

2. Το Προεδρικό-Διάταγμα του διορισμού ανακαλείται αν ο διοριζό¬ 
μενος δεν αποδεχθεί το διορισμό ρητώς ή σιωπηρώς. Σιωπηρή μη απο¬ 
δοχή υπάρχει αν, από υπαιτιότητα του διοριζομένου, περάσει η προθε¬ 
σμία ορκομωσίας, χωρίς αυτός να ορκιστεί. Στη θέση αυτών που δεν 
αποδέχτηκαν το διορισμό καλούνται ισάριθμοι επιλαχόντες, κατά σειρά 
επιτυχίας. 

Στον Υπουργό Εθνικής Αμύνης αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 19 Ιουλίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΘΝΙΚΗΣ ΑΜΥΝΗΣ 

ΙΩΑΝΝΗΣ ΒΑΡΒΙΤΣΙΩΤΗΣ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘΜ. 340 
Τροποποίηση των διατάξεων των άρθρων 5, 6 και 15 παρ. 2 του κατα¬ 
στατικού του Ταμείου Προνοϊας Δικηγόρων Χίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 1 και 2 του άρθρου 1 του Α.Ν. 87/36 (Α' 
390) «περί ιδρύσεως Ταμείου Προνοϊας Δικηγόρων παρ’ εκάστω Δικη¬ 


γορικά) Συλλόγω του κράτους». 

2. Τις διατάξεις της παρ. 1 του άρθρου 1 του Ν. 753/48 (Α' 203) 
«περί διατάξεων τινών αφορωσών την περί Ταμείων Προνοϊας Δικηγό¬ 
ρων Νομοθεσία». 

3. Τις διατάξεις του άρθρου 30 του Ν. 1027/80 (Α’ 49) όπως αντι- 
καταστάθηκε και συμπληρώθηκε αντιστοίχους με τα άρθρα 7 του Ν 
1275/82 (Α' 100) και 43 του Ν. 1469/84 (Α' 111). 

4. Τις διατάξεις των άρθρων 23 παρ. 1, 24 παρ. 1 στοιχ. γ, 26 παρ. 

1 και 27 παρ. 1 στοιχ. δ του Ν. 1558/1985 (Α’ 137) «Κυβέρνηση και 
Κυβερνητικά όργανα». 

5. Τις διατάξεις του άρθρου 14 του Π.Δ/τος 105/1988 (Α' 46) 
«Οργανισμός της Γ.Γ.Κ.Α.». 

6. Τη γνώμη του Συμβουλίου Κοινωνικής Ασφάλειας που διατυπώ¬ 
θηκε κατά την 30η/27.2.91 συνεδρίασή του της ΚΣΤ περιόδου. 

7. Την 326/1991 γνωμοδότηση του Συμβουλίου της Επικράτειας 
μετά από πρόταση της Υπουργού Υγείας, Πρόνοιας και Κοινωνικών 
Ασφαλίσεων, αποφασίζουμε: 

Άρθρο πρώτο 

Κυρώνεται η από 15.6.90 απόφαση της Γ ενικής Συνέλευσης των με¬ 
λών του Δικηγορικού Συλλόγου Χίου για την τροποποίηση ορισμένων 
διατάξεων του Καταστατικού του Ταμείου Προνοϊας Δικηγόρων Χίου 
που έχει κυρωθεί με το Β.Δ/γματης 25.1.1950, που έχουν ως εξής: . 

Άρθρο 1 

Το άρθρο 5 του καταστατικού, όπως ισχύει με το Π.Δ/γμα 74/ 
18.2.84 (Α' 24) τροποποιείται ως εξής: 

Άρθρο 5 

Αποθεματικό Κεφάλαιο 

Πόροι του αποθεματικού κεφαλαίου είναι α) Το 25% από τα εισπρατ- 
τόμενα κατά το επόμενο άρθρο έσοδα β) Δρχ. 2.000 καταβαλλόμενες 
εφάπαξ από κάθε ασκούμενο δικηγόρο, γ) Ποσό δρχ. 5.000 καταβαλ¬ 
λόμενο εφάπαξ από κάθε δικηγόρο, που πρωτοδιορίζεται στην περιφέ¬ 
ρεια του Πρωτοδικείου Χίου, εξ εκείνων που ήσαν εγγεγραμμένοι στο 
Βιβλίο ασκουμένων του Δικηγορικού Συλλόγου Χίου και έκαναν δικαί¬ 
ωμα εγγραφής, δ) Ποσό δρχ. 30.000 καταβαλλόμενο εφάπαξ ως δι-' 
καίωμα εγγραφής από κάθε Δικηγόρο, που δεν έκανε άσκηση σε Δικη¬ 
γόρο Πρωτοδικείου Χίου και πρωτοδιορίζεται ως Δικηγόρος στο Πρω¬ 
τοδικείο Χίου, ε) Δρχ. 100.000 καταβαλλόμενες εφάπαξ από κάθε ανα- 
διοριζόμενο στην περιφέρεια Πρωτοδικείου Χίου Δικηγόρο ή και από με¬ 
τάθεση από άλλο Δικαστήριο διοριζόμενο ή και από διοριζόμενο μετά 
από παραίτηση ή παύση από θέση Συμβολαιογράφου ή υπαλλήλου ή δη¬ 
μοσίου ή δικαστικού λειτουργού εν γένει, ως δικαίωμα εγγραφής, εφ 
όσον σε κάθε μία από τις παραπάνω περιπτώσεις πρόκειται περί Δικηγό¬ 
ρου παρά Πρωτοδίκαις, άλλως δρχ. 120.000 προκειμένου παρά Δικη¬ 
γόρου παρ’ Εφέταις και δρχ. 150.000 για Δικηγόρους παρ’ Αρειω 
Πάγω. στ) Κάθε άλλο έσοδο του Ταμείου μη υπαγόμενο ρητά στα έσοδα 
του επομένου άρθρου, ζ) Τα κατά το παρόν και από άλλες πειθαρχικές 
παραβάσεις, επιβαλλόμενα στα μέλη πρόστιμα και έξοδα, η) Τα κληρο¬ 
δοτήματα και οι δωρεές οι γενόμενες στο Ταμείο, θ) Οι τόκοι και τα 
λοιπά έσοδα της περιουσίας του Ταμείου, ι) Δρχ. 2.000, που καταβάλ¬ 
λονται για την αναγνώριση γάμου από κάθε έγγαμο μέτοχο και δρχ- 
1.000 για κάθε αναγνωριζόμενο τέκνο, ια) Δρχ. 5.000 για τους προα- 
γόμενους παρ’ Εφέταις δικηγόρους του Πρωτοδικείου Χίου και δρχ· 
20.000 για τους προαγόμενους παρ’ Αρείω Πάγω. ιβ) Ολόκληρο το 
ποσό το οποίο εισπράττεται για το Ταμείο από την προείσπραξη του Γ»· 
723/77. 

2. Για κάθε καθυστέρηση καταβολής, οι υπόχρεοι βαρύνονται μ* τ0 
νόμιμο τόκο. 

Τα αναφερόμενα στα εδάφια γ, δ, ε της παραγράφου I ποσά, κατα¬ 
βάλλονται υποχρεωτικά συγχρόνως με την εγγραφή στα οικεία Μ 1 )" 
τρώα του Δικηγορικού Συλλόγου Χίου, «άλλως η εγγραφή δεν διενεργώ" 
ται». 

Άρθρο 2 

Το άρθρο 6 του καταστατικού όπως ισχύει με το Π.Δ/γμα 74/ 
18.2.84 (Α' 24) τροποποιείται ως εξής: 


8ρχ. δε ογδόντα (80) σε κάθε άλλο τίτλο. Όταν η επιταγή στρέφεται 
κατά περισσοτέρων του ενός υποχρέου, τότε σε κάθε αντίγραφο της επι¬ 
ταγής επιβάλλεται τέλος εκ δραχμών σαράντα (40). 


«Άρθρο 6 . 

Μετοχικό Κεφάλαιο 

Πόροι του Μετοχικού Κεφαλαίου είναι το εβδομήντα πέντε τοις εκατό 
(75%) από τα τέλη που καταβάλλονται ως κατωτέρω, δι’ ειδικών ενσή¬ 
μων του Ταμείου, τα οποία δεν βαρύνουν τους διαδίκους ιδιώτες, αλλά 
αποκλειστικά τον ενεργούντα Δικηγόρο ή Δικολάβο, καθοριζόμενα ως 

χατωτέρω: 

1. Καταβάλλεται ειδικό τέλος εκ δρχ. σαράντα (40) σε κάθε δικό¬ 
γραφο που απευθύνεται ενώπιον Ειρηνοδικείου ή Ειρηνοδίκου της περι¬ 
φέρειας του Πρωτοδικείου Χίου ή για κάθε παράσταση Δικηγόρου ενώ¬ 
πιον του Ειρηνοδικείου. Το αυτό τέλος απαιτείται για την εγγραφή των 
υποθέσεων στα πινάκια του ως άνω Δικαστηρίου. 

2. Καταβάλλεται ειδικό τέλος από δρχ. ογδόντα (80) σε κάθε δικό¬ 
γραφο που απευθύνεται ενώπιον του Πρωτοδικείου Χίου, Μονομελούς ή 
Πολυμελούς και ενώπιον του Προέδρου, Εισηγητού ή Πρωτοδίκου του 
Πρωτοδικείου ή για κάθε παράσταση που γίνεται ενώπιον των ως άνω 
Δικαστηρίων. 

Το αυτό τέλος απαιτείται για την εγγραφή των υποθέσεων στα πινά- 
χια των ως άνω δικαστηρίων. 

3. Καταβάλλεται ειδικό τέλος από δρχ. εκατόν είκοσι (120), σε κάθε 
κατατιθέμενο δικόγραφο ή αίτηση ενώπιον του Εφετείου Αιγαίου, σε 
διενέργεια κάθε δικαστικής πράξης παρά Δικηγόρου, παράσταση τούτου 
με κατάθεση ή όχι προτάσεων, εγγραφής στα πινάκια και άσκηση ενδί¬ 
κου μέσου κατ’ απόφασης τούτου. 

: 4. Για κάθε παράσταση στο ακροατήριο Πταισματοδικείου ή ενώπιον 
Ειρηνοδικείου, όταν ασκεί κατά ειδική διάταξη ποινική δικαιοδοσία, κα¬ 
ταβάλλεται το ειδικό τούτο τέλος εκ δρχ. σαράντα (40), ως και σε κάθε 
μήνυση ή έγκληση και σε κάθε είδους αίτηση ή δηλώσεις, προς κάθε 
ποινική Δικαστική Αρχή, εφόσον υπογράφονται τα ανωτέρω από Δικη¬ 
γόρο ή Δικολάβο, ως και σε περίπτωση άσκησης ενδίκου μέσου κατ’ 
απόφασης του Πταισματοδικείου. 

. 5. Τις ακόλουθες περιπτώσεις καταβάλλεται ειδικό τέλος ογδόντα 
(80) δρχ. 

-· α) Για κάθε παράσταση και απολογία κατηγορουμένου ενώπιον Προ- 
ανακριτού ή Τακτικού Ανακριτού. Εάν η απολογία λαμβάνεται δι' υπο¬ 
μνήματος δεν καταβάλλεται τέλος επί τούτου, πλην της ως άνω παρά¬ 
στασης. 

β) Σε κάθε άλλη περίπτωση, εκτός του ως άνω κατά την απολογία, 
υπομνήματος κατηγορουμένου ή πολιτικώς ενάγοντος απευθυνόμενο 
προς προανακριτικό υπάλληλο ή Τακτικό Ανακριτή ή Ποινικό Δικαστή¬ 
ριο, καθώς και για κάθε παράσταση στο ακροατήριο Μονομελούς ή Τρι¬ 
μελούς Πλημμελειοδικείου και κάθε άλλου Ποινικού Δικαστηρίου, εκτός 
,των ειδικά εκτιθεμένων περιπτώσεων. 

γ) Επίσης σε κάθε έγγραφη αίτηση περί μετατροπής ποινής ή περί 
προσωρινής προφυλάκισης ή περί απονομής χάριτος, εφόσον στην τελευ- 
περίπτωση υποβάλλεται δια του Εισαγγελέως Πλημμελειοδικών 
Χίου ή σε αντιρρήσεις κατά της εκτέλεσης της ποινής, ως και διακοπής 
ή αναστολής φυλάκισης ή συγχώνευσης ποινών ή απόδοσης πειστηρίων 
ή εγγύησης. 

_8) Σε περίπτωση άσκησης ενδίκου μέσου κατ’ απόφασης του Μονομε- 
*°ϋς και Τριμελούς Πλημμελειοδικείου. 

6· Ομοια καταβάλλεται το τέλος τούτο εκ δρχ. εκατόν είκοσι (120) 
γυχ κάθε παράσταση στο ακροατήριο Εφετείου, Κακουργιοδικείου, Μι- 
* του Ορκωτού Δικαστηρίου και Στρατοδικείου, ως και για άσκηση ενδί- 
Χων μέσων κατά της απόφασης των Δικαστηρίων αυτών. 

'· Καταβάλλεται τέλος από δρχ. εξήντα (60). 

β) Σε κάθε ένσταση ή προσφυγή, αντίρρηση, ανακοπή, έφεση, αίτηση, 
υπόμνημα ή οιασδήποτε άλλης ονομασίας έγγραφο απευθυνόμενο προς 
ε είδους και βαθμού Διοικητικό Δικαστήριο ή εκδικαστική επιτροπή 
. οποια εδρεύει στην περιφέρεια του Νομού Χίου, εφόσον υπογράφονται 
" *® τα τίθενται από Δικηγόρο ή δόκιμο Δικηγόρο ή Δικολάβο. 

Ρ) Για κάθε παράσταση προς συζήτηση ενώπιον των ανωτέρω Διοι- 

1 ικων Δικαστηρίων ή εκδικαστικών επιτροπών οιασδήποτε Διοικητι- 
”Κ^ή Φορολογικής υπόθεσης. 

δον' επιταγή προς εκτέλεση, καταβάλλεται ειδικό τέλος από 

μεν σαράντα (40) όταν ο τίτλος είναι Ειρηνοδικειακής διαδικασίας. 


9. Για κάθε αίτηση σχετική με την διαδικασία της εκτέλεσης, στις 
αντιρρήσεις, σε αίτηση επίσχεσης, σε αναγγελία προς Συμβολαιογράφο, 
καταβάλλεται τέλος εκ δραχμών σαράντα (40). 

10. Για κάθε παράσταση για την υπογραφή συμβολαίου, κατά την 
ενέργεια πλειοτηριασμού ή κατά την σύνταξη εκθέσεων προς κατάθεση 
τίτλου ή προς σύνταξη αντιρρήσεων, ή επαναντιρρήσεων ως και για πα¬ 
ράσταση για την επίτευξη συμβιβασμού δραχμές ογδόντα (80). 

11. Σε κάθε έγγραφο ή δικόγραφο ή απόφαση επικυρούμενη για την 
αντιγραφή από Δικηγόρο, δραχμές είκοσι (20). Σε κάθε φύλλο χαρτοσή¬ 
μου μετάφρασης από Δικηγόρο, από την Ελληνική σε ξένη γλώσσα ή 
αντίστροφα, δραχμές είκοσι (20). 

12. Σε κάθε κατασχετήριο καταβάλλεται τέλος από δραχμές σαρά¬ 
ντα (40) προκειμένου για κατασχετήριο της αρμοδιότητας του Ειρηνο¬ 
δικείου, δραχμές δε ογδόντα (80) σε κατασχετήριο της αρμοδιότητας 
του Πρωτοδικείου. 

13. Σε κάθε κοινοποιούμενο έγγραφο εξωδίκων ενεργειών, όπως 
διαμαρτυριών, προσκλήσεων, δηλώσεων κ.λπ. υπογραφόμενο από Δι¬ 
κηγόρο, καταβάλλεται τέλος από δρχ. είκοσι (20). 

14. Σε κάθε περίληψη ή αίτηση απευθυνόμενη προς τον Υποθηκοφύ¬ 
λακα ή Συμβολαιογράφο, καταβάλλεται τέλος από δραχμές είκοσι (20). 

15. Σε αίτηση κάθε φύσης προς τον Γραμματέα Ειρηνοδικείου, Πρω¬ 
τοδικείου, Εφετείου απευθυνόμενη, καταβάλλεται τέλος από δραχμές 
είκοσι (20)». 


Άρθρο 3 

Η παρ. 2 του άρθρου 15 του Καταστατικού όπως ισχύει με το Π.Δ/ 
γμα 410/9.8.1985 (Α' 144) τροποποιείται ως εξής: 

«2. Το ποσόν του εφάπαξ βοηθήματος από το αποθεματικό, σ’ αυτούς 
που αποχωρούν από την άσκηση του Δικηγορικού λειτουργήματος, 
λόγω αναπηρίας, αθεράπευτης ασθένειας ή πολύχρονης υπηρεσίας και 
εφόσον έχουν συμπληρώσει πέντε (5) χρόνια δικηγορική υπηρεσία και 
ενεργό συμμετοχή στο Ταμείο, ανέρχεται σε δραχμές ένα εκατομμύριο 
πεντακόσιες χιλιάδες (1.500.000) για τους δικηγόρους που έχουν δι¬ 
κηγορική υπηρεσία και συμμετοχή στο Ταμείο τουλάχιστον 35 χρόνια. 
ΓΓ αυτούς που έχουν λιγότερη δικηγορική υπηρεσία και συμμετοχή στο 
Ταμείο από 35 χρόνια, το βοήθημα αυτό, ανέρχεται σε τόσα τριακοστά 
πέμπτα του ακέραιου βοηθήματος του ενός εκατομμυρίου πεντακοσίων 
χιλιάδων (1.500.000) δραχμών, όσα τα χρόνια της πραγματικής δικη¬ 
γορικής υπηρεσίας και συμμετοχής στο Ταμείο και πάντως όχι λιγότερο 
από διακόσιες πενήντα χιλιάδες δραχμές (250.000). 

Αν προκύπτει κλάσμα χρόνου, το κλάσμα αυτό υπολογίζεται ως ολό¬ 
κληρος χρόνος, όταν είναι συμπληρωμένο εξάμηνο, διαφορετικά παρα- 
λείπεται». 


Άρθρο Δεύτερο 

1. Η ισχύς των άρθρων 1 και 2 του παρόντος διατάγματος αρχίζει 
από τη δημοσίευσή του στην Εφημερίδα της Κυβερνήσεως. 

2. Ειδικά η ισχύς του άρθρου 3 του παρόντος αρχίζει από 
15.6.1990. 

Στην Υπουργό Υγείας, Πρόνοιας και Κοινωνικών Ασφαλίσεων ανα¬ 
θέτουμε τη δημοσίευση και εκτέλεση του παρόντος διατάγματος. 

Αθήνα, 19 Ιουλίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Η ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΜΑΡΙΕΤΤΑ ΓΙΑΝΝΑΚΟΥ 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘΜ. 341 
Ίδρυση Εργαστηρίου Βιοφαρμαχευτικής - Φαρμακοκινητικής στο 
Τμήμα Φαρμακευτικής του Πανεπιστημίου Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1.1. Τις διατάξεις: α) των άρθρων 50 παρ. 1 και 7 παρ. 5 του Ν. 
1268/1982 «Για τη δομή και λειτουργία των Ανωτάτων Εκπαιδευτι¬ 
κών Ιδρυμάτων» (Α' 87), όπως η τελευταία αυτή διάταξη τροποποιή¬ 
θηκε με το άρθρο 48 παρ. 2 του Ν. 1404/1983 «Δομή και λειτουργία 
των Τεχνολογικών Εκπαιδευτικών Ιδρυμάτων» (Α' 173) και β) της 
κοινής απόφασης Η/2871/1990 του Πρωθυπουργού και του Υπουρ¬ 
γού Εθνικής Παιδείας και Θρησκευμάτων Βασιλείου Κοντογιαννόπου- 
λου «Ανάθεση αρμοδιοτήτων στους Υφυπουργούς Εθνικής Παιδείας και 
Θρησκευμάτων Βασίλειο Μπεκίρη και Καλλιόπη (Κέλλυ) Μπουρδάρα» 
(Β'296). 

2. Τη γνώμη της γενικής συνέλευσης του τμήματος Φαρμακευτικής 
του Πανεπιστημίου Αθηνών (συνεδρίαση της 5.12.1990). 

3. Την 370/1991 γνωμοδότηση του Συμβουλίου της Επικράτειας, 
με πρόταση της Υφυπουργού Εθνικής Παιδείας και Θρησκευμάτων, 
αποφασίζουμε: 

Άρθρο 1 

Ίδρυση 

Στο Τμήμα Φαρμακευτικής του Πανεπιστημίου Αθηνών ιδρύεται Ερ¬ 
γαστήριο Βιοφαρμαχευτικής - Φαρμακοκινητικής, το οποίο εξυπηρετεί 
τις εκπαιδευτικές και ερευνητικές ανάγκες στα γνωστικά αντικείμενα 
της Βιοφαρμαχευτικής Φαρμακοκινητικής. 

Άρθρο 2 

Εσωτερικός Κανονισμός 

Ο Εσωτερικός κανονισμός του Εργαστηρίου Βιοφαρμαχευτικής - 
Φαρμακοκινητικής καθορίζεται σύμφωνα με τα οριζόμενα στα επόμενα 
άρθρα. 

Άρθρο 3 

Αποστολή 

Το εργαστήριο έχει ως αποστολή: 

1. Την κάλυψη, σε προπτυχιακό και μεταπτυχιακό επίπεδο, των δι¬ 
δακτικών αναγκών στο Τμήμα Φαρμακευτικής καθώς και στα άλλα 
Τμήματα του Πανεπιστημίου Αθηνών σε θέματα που εμπίπτουν στα 
γνωστικά αντικείμενα, όπως αυτά ορίζονται αντίχοιχα στο άρθρο 1 του 
παρόντος προεδρικού διατάγματος. 

2. Την ανάπτυξη προγραμμάτων διδασκαλίας και έρευνας για μετα¬ 
πτυχιακούς φοιτητές στα πλαίσια των γνωστικών αντικειμένων του ερ¬ 
γαστηρίου. 

3. Την κάθε μορφής συνεργασία με όλα τα κέντρα ερευνών και ακα¬ 
δημαϊκά ιδρύματα. Ελληνικά και Αλλοδαπά, εφόσον οι επιστημονικοί 
στόχοι συμπίπτουν, συμβαδίζουν και αλληλοσυμπληρώνονται με εκεί¬ 
νους του εργαστηρίου, μέσα σε πνεύμα αμοιβαιότητας και συλλογικής 
εργασίας. 

4. Την οργάνωση σεμιναρίων, συμποσίων, συνεδρίων, διαλέξεων, 
καθώς και την πραγματοποίηση δημοσιεύσεων και εκδόσεων. 

5. Τη συνεργασία με σχετικές δημόσιες υπηρεσίες, δήμους, κοινότη¬ 
τες και άλλους κοινωνικούς και επιστημονικούς φορείς και τη συμβολή 
του εργαστηρίου στη μελέτη προβλημάτων ανάπτυξης της χώρας. 

6. Την παροχή υπηρεσιών, κατά τα προβλεπόμενα στο Π.Δ. 159/ 
1984 (Α.53). 

Άρθρο 4 

Προσωπικό 

Το προσωπικό του εργαστηρίου απαρτίζεται από τα μέλη Δ.Ε.Γ1. του 
Τμήματος Φαρμακευτικής που το γνωστικό τους αντικείμενο εμπίπτει 
στα θέματα του εργαστηρίου, όπως αυτά ορίζονται στο άρθρο 1 του πα¬ 
ρόντος προεδρικού διατάγματος, καθώς και από τα μέλη Ε.Δ.Τ.Π. και 
το λοιπό επιστημονικό προσωπικό, που τοποθετείται σ αυτό. 


Άρθρο 5 

Διοίκηση - Αρμοδιότητας 

1. Το εργαστήριο διευθύνεται από μέλος του Διδακτικού Ερευνητικοί 
Προσωπικού (Δ.Ε.Π.) σύμφωνα με τις διατάξεις του άρθρου 7 παρ. } 
του Ν. 1268/1982 και εκλέγεται κατά τα οριζόμενα στο προεδρικό 
διάταγμα 46/1989 (Α.21), όπως τροποποιήθηκε με το Π.Δ. 265; 
1990 (Α.107). 

2. Ο διευθυντής ασκεί τις αρμοδιότητες, που ορίζει το άρθρο 7 του Ν 
1268/1982 και επί πλέον: 

α. Συντονίζει το διδακτικό (προπτυχιακό - μεταπτυχιακό) και ερευ. 
νητικό έργο του εργαστηρίου. 

β) Καταρτίζει και υποβάλλει αρμοδίως το ετήσιο πρόγραμμα λει¬ 
τουργίας του εργαστηρίου και μεριμνά για την τήρησή του. 

γ) Μεριμνά για την οικονομική διαχείριση των εσόδων του εργαστη¬ 
ρίου. 

δ) Μεριμνά για τη στελέχωση του εργαστηρίου με το αναγκαίο προ- 
σωπικό. 

ε) Μεριμνά για την κατανομή των χώρων του εργαστηρίου. 

στ) Υποβάλλει τον ετήσιο απολογισμό των δραστηριοτήτων του ερ¬ 
γαστηρίου. 

ζ) Εισηγείται τους υπεύθυνους αναλωσίμων υλικών και του κινητού 
εξοπλισμού και 

η) Υπογράφει κάθε εξερχόμενο έγγραφο. 

Άρθρο 6 

Λειτουργία 

1. Το εργαστήριο λειτουργεί κατά τις εργάσιμες ημέρες και ώρες, 
σύμφωνα με τον κανονισμό του ιδρύματος. 

Το ωράριο εργασίας του προσωπικού είναι αυτό που προβλέπεται 
από τις κείμενες διατάξεις για κάθε κατηγορία. 

2. Ο διευθυντής ενημερώνεται πριν από τη διεξαγωγή κάθε εργασίας 
που γίνεται στο εργαστήριο στα πλαίσια ερευνητικού προγράμματος ή 
άλλου έργου που έχει αποφασισθεί και καθορίζει μέσα στα πλαίσια της 
αποστολής του εργαστηρίου την προτεραιότητα στη χρησιμοποίηση ορ¬ 
γάνων και χώρων, σε περίπτωση, που δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λειτουργία των μο¬ 
νάδων του εργαστηρίου, τη χρησιμοποίηση οργάνων και υλικών πο» 
ανήκουν σ’ αυτό, την παραμονή των εργαζομένων (προσωπικού, φοιτη¬ 
τών, επισκεπτών), στους χώρους, όπου τηρούνται ειδικοί κανόνες ασφα¬ 
λείας που αποσκοπούν στην προφύλαξη της υγείας και αρτιμέλειας των 
εργαζομένων, καθώς και στην προστασία των οργάνων και εγκαταστά- 
σεών του από βλάβες. 

4. Η χρησιμοποίηση ειδικών οργάνων του εργαστηρίου επιτρέπεται 
μόνο στο προσωπικό του εργαστηρίου ή άλλους ερευνητές που έχουν ει¬ 
δική επί των οργάνων αυτών εκπαίδευση και εξουσιοδότηση. 

Κινητά όργανα και σκεύη, τα οποία παραδίδονται για τη διεξαγωγή 
εργασιών, επιατρέφονται μετά τη χρησιμοποίησή τους, στην κατάσταση 
που είχαν παραδοθεί. 

5. Με εισήγηση του διευθυντή στα αρμόδια όργανα του ιδρύματος εί¬ 
ναι δυνατή η πρόσληψη επιστημόνων σε τομείς σχετικούς με τις διδακτι¬ 
κές και ερευνητικές δραστηριότητες του εργαστηρίου, σύμφωνα με τις 
κείμενες διατάξεις. 

6. Ο διευθυντής μπορεί να αναθέτει σε μέλος Ε.Δ.Τ.Π. τη διοικητική 
και γραμματειακή υποστήριξη του εργαστηρίου. 

Άρθρο 7 
Πόροι 

Πόροι του εργαστηρίου είναι: 

α) Οι πιστώσεις οι οποίες προέρχονται από τις δημόσιες επενδύσεις η 
τον τακτικό προϋπολογισμό ή την ιδιαίτερη περιουσία του ιδρύματος κ® 1 
οι οποίες χορηγούνται σύμφωνα με τις διατάξεις της κείμενης νομοθε- 
σίας. 

β) Τα έσοδα από την παροχή υπηρεσιών, σύμφωνα με το άρθρο ί 
παρ. 3 του Π.Δ. 159/1984 (Α' 53). 

γ) Οι πιστώσεις από άλλες πηγές όπως: 

ι) ετήσια επιχορήγηση από τακτικό προϋπολογισμό και προϋπολογι¬ 
σμό δημοσίων επενδύσεων από διάφορα Υπουργεία της Χώρας- 

ιι) Οι κληρονομιές, κληροδοτήματα, δωρεές και κάθε άλλη οικο ν0 " 

• ίν ίαχυση που προέρχεται από ημεδαπά ή αλλοδαπά φυσικά και νο- 
■* · α π ρόσωπα προς το Πανεπιστήμιο Αθηνών για τους σκοπούς του ερ- 
' ατη ρίου, εφόσον δεν τίθενται όροι, που αντιβαίνουν στο σκοπό του ερ- 
' σΓΓι ρίου και του Πανεπιστημίου Αθηνών, 
δ) Τα κονδύλια που προέρχονται από τα ιδιαίτερα ερευνητικά προ- 
γράμμ ατα · 

Άρθρο 8 


Τηρούμενα Βιβλία 

Για τις ανάγκες του εργαστηρίου τηρούνται τα ακόλουθα βιβλία και 
στοιχεία: 

. Βιβλία πρωτοκόλλου 

. Βιβλία περιουσιακών στοιχείων 

. Φάκελος οινονομικών στοιχείων για κάθε έτος 

. Κατάλογος επιστημονικών βιβλίων, περιοδικών και οργάνων 

- Αρχείο ερευνητικών προγραμμάτων 

- Κάθε άλλο βιβλίο ή στοιχείο που προβλέπεται από την ισχύουσα νο¬ 
μοθεσία ή κρίνεται απαραίτητο για το εργαστήριο. 

Άρθρο 9 


Χώρος εγακατάστασης 

Χώρος εγκατάστασης του εργαστηρίου είναι ο χώρος που παραχω- 
ρείται για τη διεξαγωγή του έργου του και ειδικότερα ο χώρος των ειδι¬ 
κών εγκαταστάσεων με τα όργανα και το λοιπό τεχνικό εξοπλισμό για 
τη διενέργεια των ερευνητικών προγραμμάτων και των εργαστηρρια- 
κών ασκήσεων. 

Στο χώρο εγκατάστασης υπάρχει πινακίδα με τον τίτλο του εργαστη¬ 
ρίου και το ονοματεπώνυμο του διευθυντή. 

Στην Υφυπουργό Εθνικής Παιδείας και Θρησκευμάτων αναθέτουμε 
τη δημοσίευση και εκτέλεση του παρόντος διατάγματος. 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


Η ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

ΚΑΛΛΙΟΠΗ Α. ΜΠΟΥΡΔΑΡΑ 

-♦- 

Α ΠΟΦΑΣΕΙ Σ 

(4) 

Πράξη Διοικητική αριθ. 1959/25.7.91. 

(Άρθρο 1 του Ν. 1266/82) 

Υποχρεωτικές τοποθετήσεις επί των καταθέσεων στις τράπεζες. 

ΤΡΑΠΕΖΑ ΕΛΛΑΔΟΣ 

Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 
Αφού έλαβε υπόψη: 

«) Τις διατάξεις του άρθρου 1 του Ν. 1266/82 «Όργανα ασκήσεως 
νομισματικής, πιστωτικής και συναλλαγματικής πολιτικής και άλ¬ 
λες διατάξεις», 

β) την απόφ. ΝΕ 1509/1/14.9.68, όπως ισχύει, την ΠΔ/ΤΕ 84/ 
3.9.82 και τις λοιπές διατάξεις που διέπουν τις υποχρεωτικές τοποθε- 
τησεις ποσοστών επί των καταθέσεων των τραπεζών σε καταθέσεις στην 
Ιραπεζα της Ελλάδος, σε έντοκα γραμμάτια του Δημοσίου, σε βιοτε¬ 
χνικά δάνεια με βάση την απόφ. ΝΕ 197/78 και σε δάνεια προς δημό- 
<«ες επιχειρήσεις και οργανισμούς, 

Υ) τη σκοπιμότητα απλούστευσης της διαδικασίας πραγματοποίησης 
των πιο πάνω υποχρεωτικών τοποθετήσεων και διενέργειας των σχετι¬ 
κών λογιστικών εγγραφών στους τρεχούμενους λογαριασμούς των τρα¬ 
πεζών στην Τράπεζα της Ελλάδος με τρέχουσα αξία ώστε τα υπόλοιπα 
των λογαριασμών αυτών να απεικονίζουν ακριβέστερα τη ρευστότητα 
των τραπεζών, απεφάσισε: 

, ^« τροποποιήσει τις διατάξεις που διέπουν τις υποχρεωτικές τοποθε- 
τησεις των τραπεζών και να καθορίσει τα ακόλουθα: 

1· Το ποσοστό των καταθέσεών τους που οι τράπεζες υποχρεούνται 
^«καταθέσουν στην Τράπεζα της Ελλάδος σύμφωνα με την ΠΔ/ΤΕ 
. * 9/27.6.88 καθορίζεται σε 9% εκ του οποίου το ήμισυ τηρείται σε 
«τοκη κατάθεση και το υπόλοιπο σε έντοκη κατάθεση προς επιτόκιο 

>ο% ετησίως. Οι τράπεζες δύνανται να συμψηφίζουν διαθέσιμα τους 


σε μετρητά στην υποχρέωση άτοκης κατάθεσης στην Τράπεζα της Ελ¬ 
λάδος, μέχρι ποσού το οποίο αντιστοιχεί στο 2% του συνόλου των κατα¬ 
θέσεων που υπόκεινται στη δέσμευση. Το συμψηφιζόμενο ποσό μετρη¬ 
τών είναι ο μέσος όρος των αντίστοιχων ημερησίων υπολοίπων κατά τη 
διάρκεια του μήνα στον οποίο αφορούν οι δεσμεύσεις. 

Ειδικά προκειμένου περί των καταθέσεων στην Αγροτική Τράπεζα 
της Ελλάδος το πιο πάνω ποσοστό υποχρεωτικής κατάθεσης στην Τρά¬ 
πεζα Ελλάδος καθορίζεται σε 5,5% εκ του οποίου 4,5% άτοκο και 1% 
έντοκο. 

2. Οι υποχρεωτικές τοποθετήσεις ποσοστών επί των καταθέσεων 
των τραπεζών σε καταθέσεις στην Τράπεζα της Ελλάδος, σε έντοκα 
γραμμάτιο του Δημοσίου, σε δάνεια προς την βιοτεχνία με βάση την 
απόφ. ΝΕ 197/78 και σε δάνεια προς δημόσιες επιχειρήσεις και οργα¬ 
νισμούς πραγματοποιούνται με αξία (νΑΚΕΙΙΚ) την τελευταία εργά¬ 
σιμη ημέρα κάθε μήνα και υπολογίζονται με βάση τα μέσα υπόλοιπα 
των καταθέσεων των τραπεζών κατά τον αμέσως προηγούμενο μήνα. 
Εξαιρούνται οι υποχρεωτικές τοποθετήσεις που αντιστοιχούν σε πράξεις 
ανταλλαγής συναλλάγματος - δραχμών (5\&ΆΡ) των τραπεζών με την 
Τράπεζα της Ελλάδος, οι οποίες πραγματοποιούνται με αξία την ημέρα 
διενέργειας των πράξεων αυτών σύμφωνα με την απόφαση ΥΠ 155/1/ 
31.12.76. 

Οι τράπεζες που χορηγούν δάνεια προς δημόσιους οργανισμούς δύνα- 
νται να αντλούν τα αντίστοιχα ποσά από το κατατεθειμένο στην Τρά¬ 
πεζα της Ελλάδος αδιάθετο υπόλοιπο της σχετικής υποχρέωσης με αξία 
την ημέρα έγγραφης γνωστοποίησης στην Τράπεζα της Ελλάδος της 
κάθε χορήγησης με την προϋπόθεση ότι το σχετικό ποσό είναι τουλάχι¬ 
στον δραχμές εκατό εκατομμύρια (δρχ. 100.000.000). 

Οι τράπεζες που για το σύνολο ή μέρος του δικτύου καταστημάτων 
τους αδυνατούν να υποβάλλουν στην Τράπεζα της Ελλάδος μέσα μη¬ 
νιαία υπόλοιπα καταθέσεων δύνανται εναλλακτικά για τα καταστήματα 
αυτά να υποβάλλουν μέχρι και το μήνα Μάρτιο 1992 στην Τράπεζα της 
Ελλάδος στοιχεία υπολοίπων καταθέσεων τέλους μηνός για τον υπολο¬ 
γισμό των υποχρεωτικών τοποθετήσεων. 

Διευκρινίζεται ότι για τον υπολογισμό του αδιάθετου υπολοίπου της 
υποχρέωσης για χορήγηση βιοτεχνικών δανείων και δανείων προς δη¬ 
μόσιους οργανισμούς που κατατίθεται στην Τράπεζα της Ελλάδος θα 
λαμβάνονται υπόψη τα υπόλοιπα των αντίστοιχων χορηγήσεων των 
τραπεζών στο τέλος του προηγούμενου μήνα. 

3. Ως βάση υπολογισμού των πιο πάνω υποχρεωτικών τοποθετή¬ 
σεων των τραπεζών λαμβάνονται οι πάαης φύσεως ιδιωτικές καταθέ¬ 
σεις σε δραχμές, (περιλαμβανομένων και των πιστοποιητικών καταθέ¬ 
σεων) και οι καταθέσεις σε συνάλλαγμα το προϊόν των οποίων εκχωρεί¬ 
ται έναντι δραχμών στην Τράπεζα της Ελλάδος, (περιλαμβανομένων 
και των πράξεων 5\ΥΑΡ). Κατ’ εξαίρεση, η βάση υπολογισμού των 
υποχρεωτικών τοποθετήσεων των τραπεζών σε βιοτεχνικά δάνεια της 
απόφ. ΝΕ 197/78 δεν περιλαμβάνει τις πιο πάνω καταθέσεις σε συνάλλαγμα. 

4. Τα στοιχεία καταθέσεων κάθε μήνα επί των οποίων θα υπολογίζο¬ 
νται οι υποχρεωτικές τοποθετήσεις των τραπεζών θα υποβάλλονται 
στην Τράπεζα της Ελλάδος μέχρι και την εικοστήν ημέρα του αμέσως 
επόμενου μήνα. Σε περίπτωση καθυστέρησης υποβολής των στοιχείων 
οι σχετικές εγγραφές θα πραγματοποιούνται με αξία την τελευταία ερ¬ 
γάσιμη ημέρα του μήνα μέχρι την εικοστήν ημέρα του οποίου τα στοι¬ 
χεία υποβάλλονται. Για κάθε μήνα καθυστέρησης πρόσθετο ποσό που 
αντιστοιχεί σε ποσοστό 15% του προς δέσμευση ποσού μεταφέρεται σε 
άτοκη κατάθεση οητν Τράπεζα της Ελλάδος επί 6 μήνες, με χρέωση του 
τρεχούμενου λογαριασμού της τράπεζας. 

5. Καταργούνται οι ανά δεκαήμερο δεσμεύσεις επί καταθέσεων για 
υποχρεωτικές τοποθετήσεις των τραπεζών σε καταθέσεις στην Τράπεζα 
της Ελλάδος. 

6. Οι προσωρινές καταθέσεις της Τράπεζας της Ελλάδος στις τράπε¬ 
ζες, που προβλέπονται στη δεύτερη παράγραφο της ΠΔ/ΤΕ 84/3.9.82 
σε περίπτωση αποδέσμευσης εντόκων γραμματίων του Δημοσίου με 
αναδρομική αξία επιτρέπεται να πραγματοποιούνται και στην περί¬ 
πτωση αποδέσμευσης με τρέχουσα αξία. 

7. Καταργούνται οι δεσμεύσεις που πραγματοποιούνται με βάση τις 
διατάξεις της απόφασης ΕΝΠΘ 85/22/1983 «περί χρεωστικών υπο¬ 
λοίπων εξωτερικών λογαριασμών καταθέσεων όψεως σε δραχμές». 

8. Οι διατάξεις της παρούσας Πράξης αρχίζουν να εφαρμόζονται επί των 
υπολοίπων καταθέσεων και χορηγήσεων του μηνός Σεπτεμβρίου 1991. 

Η Πράξη αυτή να δημοσιευθεί στην Εφημερίδα της Κυβερνήσεως. 
Αθήνα, 25 Ιουλίου 1991 
Ο Διοικητής 
ΔΗΜ. ΧΑΛΙΚΙΑΣ 


ΕΘΙΜΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

• ι 

λειτουργούν καθημερινό από 8.00' έως 13.30' 1 

ΤΕΙΕΧ 

22.3211 ΥΡΕΤ ΟΒ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 

_ _ ·λ1 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 


Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 30 δρχ. 

- 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόοιο Ταμείο 3512 


Η ετήσια συνδρομή είναι: 


α) Για το Τεύχος Α' Δρχ. 

β) » » » Β' » 

γ) » » » Γ' » 

δ) » » » Δ' » 

ε) » » » Αναπτυξιακών Πράξεων » 

στ) » » » Ν.Π.Δ.Δ. » 

ζ) » » » ΠΑΡΑΡΤΗΜΑ » 

η) » » » Δελτ. Εμπ.& Βιομ. Ιδ. » 

θ) » » » Αν. Ειδικού Δικαστηρίου » 

ι) » » » Α.Ε. & Ε.Π.Ε. » 

ια) Για όλα τα Τεύχη » 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


10.000 

Δρχ. 

500 

19.000 

» 

950 

6.000 

» 

300 

18.000 

» 

900 

12.000 

» 

600 

6.000 

» 

300 

3.000 

» 

150 

6.000 

» 

300 

1.500 

» 

75 

40.000 

» 

2.000 

85.000 

» 

4.250 


Πληροφορίες: τηλ. 52.48.320 

